ઉમાશંકર જોશીએ એમના મૃત્યુ પછી પરિવારને જે પત્ર લખ્યો હતો એમાં લખ્યું હતું કે, ‘ભરતકુંજમાં(મુકુંદરાય પારાશર્યનું ઘર) જ્યારે આવું છું ત્યારે હું તપોવનમાં પ્રવેશતો હોઉં એવો મને અનુભવ થાય છે.’ અંતે તેઓ કહે છે કે, ‘મુકુંદરાય પારાશર્ય હતા ત્યારે પણ આપણા ક્યાં રહ્યા હતા? એ ભગવાનના માણસ થઈ ગયા હતા અને અત્યારે જ ભગવાનના માણસ તરીકે જ આપણી વચ્ચે છે.’ ગુજરાતી ભાષાના મોટાભાગના વિવેચકોએ એમની કવિતા અને સત્યકથા વિશે લખ્યું જ છે. મુકુંદરાય પારાશર્ય કેવા માણસ હતા? તેમના જ એક દુહાથી તેમની વાત કરીએ. બે પંક્તિમાં જો આપણે તેમને ઓળખવા હોય તો આ દુહાની જ વાત કરવી જોઈએ.